ROMÂNIA







SE APROBĂ,

JUDEŢUL TIMIŞ


MUNICIPIUL TIMIŞOARA





P R I M A R,

DIRECŢIA DE MEDIU


      

B-dul C.D. Loga nr. 1                                                           Dr. Ing. GHEORGHE  CIUHANDU

Nr.SC2008-5069/ 11.03.2008.

R E F E R A T
privind propunerea de amplasare a bustului  lui ALEXADRU MOCIONI 
 în Parcul Scudier
În data de 01.04.2009 se vor împlini o sută de ani de la trecerea în nefiinţă a marelui patriot bănăţean ALEXANDRU MOCIONI (1841 – 1909), personalitate complexă, care a excelat în diverse domenii ale societăţii româneşti - atât în politică, cât şi ca om de cultură şi artă, recunoscut pentru acţiunile sale filantropice. 
A fost deputat în mai multe legislaturi în Camera Ungară a Parlamentului de la Budapesta, unde a intrat pentru prima dată la vârsta de 24 de ani. A ideat şi a sprijinit înfiinţarea unui Partid Naţional al Românilor din Banat şi Crişana, al cărui preşedinte a fost timp de patru luni; a militat pentru drepturile românilor din Banat şi din Transilvania, a prezentat numeroase proiecte de lege, iar discursurile sale l-au făcut unul dintre cei mai faimoşi, dar şi cei mai redutabili adversari politici. Proiectele sale de lege au vizat direct protejarea prin lege a drepturilor românilor. Pentru a sprijini politica naţională a înfiinţat în 1893, la Timişoara, ziarul "Dreptatea".
Pentru a marca împlinirea a 100 de ani de moartea lui ALEXANDRU MOCIONI, se impune, ca măsură reparatorie, reamplasarea bustului  său, realizat în bronz, pe un  amplasament din  Parcul Scudier. Trebuie menţionat faptul că bustul lui ALEXANDRU MOCIONI a fost amplasat în Parcul Scudier în anul 1936 şi a fost dezvelit în data de 14 septembrie 1936, la solemnitate participând mii de bănăţeni, reprezentanţi ai Casei Regale şi a Guvernului României. 

În acest sens, propunem amplasarea statuii în bronz a bustului lui ALEXANDRU MOCIONI pe amplasamentul care i-a fost destinat iniţial în 1936,  la intrarea în Parcul Scudier şi mutarea monumentului de artă plastică „Pasărea măiastră”, de la intrarea în Parcul Scudier,  pe un alt amplasament, într-un parc sau scuar al municipiului Timişoara.
De asemenea, propunem ca  pe amplasamentul astfel eliberat să se demareze lucrările de realizare a soclului, pe care să se amplaseze bustul monumental al lui ALEXANDRU MOCIONI, placa şi stema familiei.

